title: Gustave Caillebotte
text: Lingeropa ke Caillebotte taneon tir ke geltrevaf lizor. Voxen lingesik va watsa kou widavafe tame, solve jontik geltrevik turestan gan Barbizon serna va biraf ok tawadayaf patectoy gogolayad. Inafa mana losposafa trutca, i Landesik va myeza ( 1875 ) va kobas dodelik kaatoer, i va watsa banugale ware riapafa nek grupemena. Koe Germana, Adolph Menzel va Meltusiko trutca miltandon lingeyer. Caillebotte tir vartafe gu inyon estobas wiks. Va widavaf wiks male egem ke bedablo pilkovon albar, dum Yikye keve dilk trutca ( 1875 ).